Diari Oficial de la Generalitat Valenciana


Sumari del DOGV 4638, del 26-11-2003 (2003/12883)

Informació pública de la suspensió de llicències en l'àmbit de la unitat d'execució dels carrers de Flor de Maig, Pintor Jover, Músic Chapí, Entrada Sabater, Riu Tormes, Gravador Jordán i carrer en Projecte.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12161


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit de la unitat d'execució dels carrers de Flor de Maig, Pintor Jover, Músic Chapí, Entrada Sabater, Riu Tormes, Gravador Jordán i carrer en Projecte. [2003/X12551]
  
La Comissió de Govern de l'Ajuntament, en la sessió ordinària del dia 31 d'octubre de 2003, adoptà l'acord següent:
  
«Vista l'alternativa tècnica de programa d'actuació integrada presentada per la mercantil Edivama, SA, l'informe que antecedeix el present acord, i amb el dictamen de la comissió informativa d'Urbanisme, s'acorda, en compliment d'allò acordat per la Comissió de Govern, en sessió de 3 de març de 2000:
  
Primer. Suspendre, de conformitat amb el que preveu l'article 57.1 de la Llei Reguladora de l'Activitat Urbanística i en els articles 152 i 153 del Reglament de Planejament, a fi de facilitar l'estudi o reforma de les modificacions de l'ordenació urbanística vigent incloses en les alternatives tècniques de programa d'actuació integrada presentades per la mercantil Edivama, SA, l'atorgament de llicències de parcel·lació de terrenys, edificació, demolició i d'obertura, excepte les regulades en l'article 58.8 de la LRAU, en l'àmbit de la unitat d'execució proposada per als carrers de Flor de Maig, Pintor Jover, Músic Chapí, Entrada Sabater, Riu Tormes, Gravador Jordán i carrer en Projecte.
  
Segon. La suspensió de llicències acordada implicarà, també, la dels acords aprovatoris de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística, i 153 del Reglament de Planejament de la Comunitat Valenciana.
  
Tercer. Aprovar expressament la interrupció dels expedients relatius a les sol·licituds de llicència que pogués tenir entrada en este ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
Igualment, no serà admesa a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que pogués presentar-se dins l'àmbit afectat per la suspensió, així com qualsevol altra alternativa tècnica de programa que pogués presentar-se o sotmetre's a informació pública pel procediment simplificat regulat en l'article 48 de la LRAU, dins d'aqueix àmbit.
  
Quart. Publicar el present acord en el Diari Oficial de la Generalitat Valenciana, i a partir d'aqueix moment tindrà efectivitat la suspensió acordada, de conformitat amb el que preveu l'article 57.1.A) de la Llei Reguladora de l'Activitat Urbanística.
  
Cinquè. Notificar el present acord als distints servicis municipals».
  
Contra l'acte administratiu transcrit, que és definitiu en la via administrativa, vosté podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptats des de l'endemà de la recepció d'esta notificació.
  
Tot això sense perjudici que hi puga exercir qualsevol altre recurs o acció que estime escaient.